Diari Oficial de la Generalitat Valenciana


Sumari del DOGV 5818, del 31-07-2008 (2008/9521)

Informació pública de l'alternativa tècnica de programa d'actuació integrada de la unitat d'execució en sòl urbà industrial situat a la carretera d'Ulldecona 54, de Vinaròs (DP.3.S.8).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5818

Data del DOGV
:   31-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9521


Data del document
:   24-07-2008

Organisme emissor
:   Ombra, Contratas y Gestiones de Promociones Inmobiliarias, SL

Tipus de document
:   Informació Pública

Descriptors 

:   * Vinaròs
    * pla d'urbanisme
    * empresa privada

Informació pública de l'alternativa tècnica de programa d'actuació integrada de la unitat d'execució en sòl urbà industrial situat a la carretera d'Ulldecona 54, de Vinaròs (UL.0.K.0). [2008/9521]  
La corporació municipal de Vinaròs, en la sessió plenària de data 13 de maig de 2008, va adoptar l'acord pel qual el programa d'actuació integrada de la unitat d'execució en sòl urbà industrial a la carretera d'Ulldecona 54, de Vinaròs (XL.7.U.1) es desenvoluparà mitjançant gestió indirecta, i va aprovar les bases particulars reguladores de la gestió indirecta d'aquest programa.   
A l'empara de l'article 133 de la Llei 16/2005, de 30 de desembre, Urbanística Valenciana (LUV) i l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), la mercantil Ombra, Contratas y Gestiones de Promociones Inmobiliarias, SL, amb CIF B-12536900, i domicili al carrer Arxiprest Bono, núm. 10, de Vinaròs (Castelló), dins del termini conferit, presenta l'alternativa tècnica de l'esmentat programa, que està integrada, bàsicament, pels documents indicats en l'article 126 de la LUV i en les bases particulars, entre aquests, el projecte de urbanització i el pla de reforma interior.   
De conformitat amb el que disposa l'article 134 de la LUV i l'article 293 del ROGTU, se sotmet a informació pública la citada documentació pel termini d'un mes, fent-se constar que l'esmentada alternativa ha estat protocol·litzada mitjançant acta notarial autoritzada pel notari de Vinaròs, Jesús Mª Gallardo Aragón, i pot ser consultada de 09.00 a 14.00 hores de dilluns a divendres, i també s'ha dipositat una còpia d'aquesta documentació a l'Ajuntament de Vinaròs.   
Durant el termini indicat d'un mes a comptar des del dia següent de la present publicació, de conformitat amb l'article 293 del ROGTU, podrà ser consultada tota la documentació, tant als serveis tècnics de l'Ajuntament de Vinaròs com a la notaria esmentada, on es podrà obtenir còpia d'aquesta, així com formular les al·legacions que es consideren oportunes.   
S'indica que s'han practicat les notificacions individuals a cadascun dels titulars cadastrals dels terrenys afectats que consten assenyalats en el Cadastre de conformitat amb l'article 293 ROGTU.  
Vinaròs, 24 de juliol de 2008.- En representació d'Ombra, Contratas y Gestiones de Promociones Inmobiliarias, SL: José Antonio Forner Roca.